**Óravázlat**

**Kreativitást serkentő módszer**

***6/3/5 módszer***

Tanító: Molnár Júlia

Osztály: III- IV összevont/szimultán osztály

Időpont: 2018.01.23

Tantárgy : Magyar nyelv

Téma: Vagyóczki Nóra: Mizofónia, Szitakötő 40. szám

A ***6/3/5 módszert*** az óra első részében alkalmazom az új anyag előkészítésénél.

Csoportalakítással kezdjük az órát a hangulati bevezetés után. E módszerhez ugyan az ideális csoportlétszám a 6, én kicsit kevesebbel dolgozom, mivel kisiskolásoknál véleményem szerint elegendő lesz, s az osztály létszáma is csak így adja ki. Az órának még ebben a részében a III. és a IV. osztály együtt dolgozik, mivel a kisebbek is tökéletesen meg fogják tudni oldani a feldatot.

Csoportalakítás – Érzékkereső:

Az osztály minden tagja kap egy cédulácskát, amelyekre az érzékekre jellemző szavak vannak feltüntetve (de a hallás nem). Ez alapján fognak kialakulni a csoportok: *szaglás, látás, tapintás, beszéd.* 5-4-4-4 tanuló/csoport. A tanulóknak nem szabad egymást utasítani, mindenki maga kell megkeresse a csoportot, amelyhez tartozik.

A kialakult csoportok helyet foglalnak és elmondják, melyik évszak jellemzői vannak a lapjaikon. Majd az osztály felfedezi, melyik érzékünk hiányzik: ***a hallás.***

Feladat: Minden csoport megkapja az alábbi lapot, melynek feladata, hogy írjanak 3-3 olyan szót vagy kifejezést, amely eszükbe jut a hallásról. Munkaidő 5-5 perc, s ha kész, a jobboldali szomszédnak tovább kell adni.

|  |  |  |  |
| --- | --- | --- | --- |
| **Milyen szó vagy kifejezés jut eszedbe a hallásról?** | | |  |
|  |  |  |  |
|  |  |  |  |
|  |  |  |  |

Miután mindenki készen van, megbeszéljük, levonjuk a következtetéseket, s eldöntjük, melyiket tartjuk helyesnek. Ezután következhet az új anyag feldolgozásának első része.

**Fürtábra készítés**

A tanulók az adott négy csoportban önállóan fognak dolgozni. Minden csoport kap egy szövegrészt az új anyagból. Elolvassa és rövid jegyzetet készít róla, amit bemutat a többi csapatnak. Minden jegyzetet felhelyezünk a közös lapra, így alakul ki a fürtábra.

E módszer segítségével a tanulók „tanítva tanulnak”.